Diari Oficial de la Generalitat Valenciana


Sumari del DOGV 4418, del 15-01-2003 (2003/238)

RESOLUCIÓ de 17 de desembre de 2002, de la Universitat d'Alacant, que regula els fitxers automatitzats de dades de caràcter personal.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/12/17/(1)/dof/vci/html**

### Dades del document

Número de DOGV
:   4418

Data del DOGV
:   15-01-2003

Secció del DOGV
:   I. DISPOSICIONS GENERALS

Número del document
:   2003/238


Data del document
:   17-12-2002

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * universitat
    * base de dades
    * legislació
    * dades personals

RESOLUCIÓ de 17 de desembre de 2002, de la Universitat d'Alacant, que regula els fitxers automatitzats de dades de caràcter personal. [2003/M238]
  
La disposició addicional primera de la Llei Orgànica 15/1999, de 13 de desembre, (BOE núm. 298, de 14 de desembre), de Protecció de Dades de Caràcter Personal, concedeix un termini de tres anys, comptadors a partir del moment que entre en vigor, per a aprovar la corresponent disposició de regulació dels fitxers de titularitat pública.
  
D'altra banda, l'article 20 de la norma esmentada estableix que la creació, la modificació o la supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o el diari oficial corresponent.
  
En virtut d'això, i de conformitat amb els preceptes de la Llei Orgànica 15/1999 assenyalada anteriorment, resolc:
  
Primer. Fitxers existents i regulació
  
Els fitxers automatitzats de dades de caràcter personal de la Universitat d'Alacant són els que apareixen i estan regulats en els annexos d'aquesta resolució. L'annex I inclou l'índex dels fitxers existents, ordenats per òrgans o unitats, i l'annex II, la regulació d'aquests.
  
Segon. Mesures de seguretat
  
Les persones responsables dels fitxers i, si escau, les encarregades del tractament d'aquests hauran d'adoptar les mesures tècniques i organitzatives necessàries per a garantir la seguretat de les dades de caràcter personal incloses en aquests fitxers i per a evitar-ne l'alteració, la pèrdua, el tractament o l'accés no autoritzat, i hauran de tenir en compte l'estat de la tecnologia, la naturalesa de les dades emmagatzemades i els riscos, provinents de l'acció humana o del mitjà físic o natural, a què estan exposades. Per a fer-ho, caldrà elaborar i implantar la normativa de seguretat, que haurà d'ajustar-se al nivell de seguretat que requerisca cada fitxer, mitjançant un document que el personal amb accés a les dades automatitzades de caràcter personal i als sistemes d'informació haurà de complir obligatòriament, d'acord amb els termes recollits en el Reial Decret 994/1999, d'11 de juny (BOE núm. 151, de 25 de juny), que aprova el reglament de mesures de seguretat dels fitxers automatitzats que continguen dades de caràcter personal.
  
Tercer. Drets d'accés, rectificació i cancel·lació
  
Les persones interessades tindran dret a accedir a les seues dades de caràcter personal sotmeses a tractament automatitzat, rectificar-les i cancel·lar-les, en la forma prevista en l'esmentada Llei Orgànica 15/1999 i l'altra normativa d'aplicació. Aquests drets s'hauran d'exercir davant la Gerència de la Universitat d'Alacant.
  
Quart. Cessió de dades
  
Les persones responsables dels fitxers automatitzats de dades de caràcter personal hauran de recordar expressament als cessionaris de les dades l'obligació de no utilitzar-les per a altres finalitats que per a les que van ser sol·licitades i de respectar el que disposa la Llei Orgànica 15/1999 i la normativa de desenvolupament.
  
Cinqué. Disposició derogatòria
  
Queda derogada la Resolució de 15 de desembre de 1994 (DOGV núm. 2.456, de 23 de febrer de 1995), que regula els fitxers de tractament automatitzat de dades de caràcter personal de la Universitat d'Alacant.
  
Sisé. Disposició final
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Alacant, 17 de desembre de 2002.- El rector: Salvador Ordóñez Delgado.
  
ANNEX I
  
Fitxers automatitzats de dades de caràcter personal de la Universitat d'Alacant:
  
1. Fitxer automatitzat d'Alumnes.
  
2. Fitxer automatitzat de Personal.
  
3. Fitxer automatitzat de Proveïdors i Facturació
  
4. Fitxer automatitzat de Registre General
  
5. Fitxer automatitzat d'Assumptes Socials
  
6. Fitxer automatitzat de Protocol
  
7. Fitxer automatitzat de Publicacions
  
8. Fitxer automatitzat de Servei Mèdic
  
9. Fitxer automatitzat Màrqueting Escola de Negocis
  
10. Fitxer automatitzat gipe-emprenedors
  
11. Fitxer Automatitzat del Museu - MUA
  
12. Fitxer Automatitzat d'Usuaris Externs
  
ANNEX II
  
Regulació dels fitxers automatitzats de dades de caràcter personal de la Universitat d'Alacant:
  
1. Fitxer automatitzat d'Alumnes:
  
Finalitat i usos previstos: gestió administrativa i acadèmica d'alumnes. Informació sobre activitats i serveis que presta la Universitat. Formació i orientació per a l'ocupació.
  
Persones o col·lectius de què s'obtenen les dades o que resulten obligats a subministrar-los: sol·licitants d'ingrés a la universitat, alumnes, altres universitats i administracions públiques.
  
Procediment d'arreplegada de les dades: enquestes o entrevistes, formularis i transmissió electrònica.
  
Estructura bàsica del fitxer i descripció de les dades arreplegades: dades de caràcter identificador, acadèmics, economicofinancers, salut i d'infraccions administratives.
  
Cessions de dades previstes: Ministeri d'Educació i Ciència, Conselleria d'Educació, universitats, entitats bancàries, Agència Estatal d'Administració Tributària i ajuntaments.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell alt.
  
2. Fitxer automatitzat de Personal:
  
Finalitat i usos previstos: gestió administrativa d'assumptes que afecten el personal de la Universitat d'Alacant, informació sobre activitats i serveis que presta la Universitat.
  
Persones o col·lectius de què s'obtenen les dades o que resulten obligats a subministrar-los: personal docent i investigador i d'administració i serveis, fonts accessibles al públic, butlletins oficials, altres universitats i administracions públiques.
  
Procediment d'arreplegada de les dades: enquestes o entrevistes, formularis i transmissió electrònica.
  
Estructura bàsica del fitxer i descripció de les dades arreplegades: dades de caràcter identificador, acadèmics i professionals, economicofinancers, sindicals, salut i d'infraccions administratives.
  
Cessions de dades previstes: Ministeri d'Educació i Ciència, Conselleria de Cultura i Educació, universitats, sindicats, Seguretat Social, mutualitats de funcionaris, entitats bancàries col·laboradores i Agència Estatal d'Administració Tributària.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell alt.
  
3. Fitxer automatitzat de Proveïdors i Facturació:
  
Finalitat i usos previstos: Gestió administrativa de proveïdors i facturació.
  
Persones o col·lectius de què s'obtenen les dades o que resulten obligats a subministrar-los: proveïdors i tercers amb els que existisca vinculació juridicocontractual.
  
Procediment d'arreplegada de les dades: formularis i transmissió electrònica.
  
Estructura bàsica del fitxer i descripció de les dades arreplegades: dades de caràcter identificador, economicofinancers i de transaccions.
  
Cessions de dades previstes: entitats bancàries col·laboradores, Agència Estatal d'Administració Tributària i entitats auditores.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell mitjà.
  
4. Fitxer automatitzat de Registre General:
  
Finalitat i usos previstos: registre de la documentació d'entrades i eixides de la Universitat.
  
Persones o col·lectius de què s'obtenen les dades o que resulten obligats a subministrar-los: persones físiques i jurídiques que es relacionen amb la universitat. Procediment d'arreplegada de les dades: Enquestes o entrevistes, formularis i transmissió electrònica.
  
Estructura bàsica del fitxer i descripció de les dades arreplegades: dades de caràcter identificador, acadèmics i professionals, economicofinancers, circumstàncies socials, informació comercial, dades de transaccions, sindicals i creences.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell alt.
  
5. Fitxer automatitzat d'Assumptes Socials:
  
Finalitat i usos previstos: gestió de prestació de serveis per a alumnes amb necessitats especials.
  
Persones o col·lectius de què s'obtenen les dades o que resulten obligats a subministrar-los: alumnes amb necessitats especials.
  
Procediment d'arreplegada de les dades: enquestes o entrevistes i formularis.
  
Estructura bàsica del fitxer i descripció de les dades arreplegades: dades de caràcter identificador, acadèmics i professionals, economicofinancers i salut.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell alt.
  
6. Fitxer automatitzat de Protocol:
  
Finalitat i usos previstos: gestió d'actes institucionals.
  
Persones o col·lectius de què s'obtenen les dades o que resulten obligats a subministrar-los: persones físiques i jurídiques que es relacionen amb la universitat. Procediment d'arreplegada de les dades: enquestes o entrevistes, formularis, transmissió electrònica i fonts accessibles al públic.
  
Estructura bàsica del fitxer i descripció de les dades arreplegades: dades de caràcter identificador, acadèmics i professionals.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell bàsic.
  
7. Fitxer automatitzat de Publicacions:
  
Finalitat i usos previstos: prestació de serveis de publicitat. Màrqueting editorial.
  
Persones o col·lectius de què s'obtenen les dades o que resulten obligats a subministrar-los: personal docent i investigador i tercers interessats.
  
Procediment d'arreplegada de les dades: fonts accessibles al públic i transmissió electrònica.
  
Estructura bàsica del fitxer i descripció de les dades arreplegades: dades de caràcter identificador i d'informació comercial.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell bàsic.
  
8. Fitxer automatitzat de Servei Mèdic:
  
Finalitat i usos previstos: prestació de serveis sanitaris a la comunitat universitària. Prevenció de riscos laborals.
  
Persones o col·lectius de què s'obtenen les dades o que resulten obligats a subministrar-los: membres de la comunitat universitària.
  
Procediment d'arreplegada de les dades: enquestes o entrevistes.
  
Estructura bàsica del fitxer i descripció de les dades arreplegades: dades de caràcter identificador, acadèmics i professionals, de circumstàncies socials i de salut.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell alt.
  
9. Fitxer automatitzat Màrqueting Escola de Negocis:
  
Finalitat i usos previstos: difusió d'activitats organitzades per l'Escola de Negocis de la Universitat d'Alacant.
  
Persones o col·lectius de què s'obtenen les dades o que resulten obligats a subministrar-los: alumnes, professionals i altres persones físiques interessades.
  
Procediment d'arreplegada de les dades: enquestes o entrevistes, formularis, transmissió electrònica i fonts accessibles al públic.
  
Estructura bàsica del fitxer i descripció de les dades arreplegades: dades de caràcter identificador, acadèmics.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell bàsic.
  
10. Fitxer automatitzat GIPE-emprenedors:
  
Finalitat i usos previstos: orientació laboral a alumnes de la Universitat d'Alacant.
  
Persones o col·lectius de què s'obtenen les dades o que resulten obligats a subministrar-los: alumnes que es troben realitzant estudis i egresados.
  
Procediment d'arreplegada de les dades: enquestes o entrevistes i formularis.
  
Estructura bàsica del fitxer i descripció de les dades arreplegades: Dades de caràcter identificador, de circumstàncies socials, acadèmics, professionals i de transaccions.
  
Cessions de dades previstes: empreses i entitats públiques i privades..
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell mitjà.
  
11. Fitxer automatitzat del Museu - MUA:
  
Finalitat i usos previstos: prestació de serveis relacionats amb l'art.
  
Persones o col·lectius de què s'obtenen les dades o que resulten obligats a subministrar-los: persones interessades o relacionades amb l'art.
  
Procediment d'arreplegada de les dades: Fuentes accessibles al públic, transmissió electrònica i formularis.
  
Estructura bàsica del fitxer i descripció de les dades arreplegades: dades de caràcter identificador.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.
  
Mesures de seguretat: nivell bàsic.
  
12. Fitxer automatitzat d'Usuaris Externs:
  
Finalitat i usos previstos: gestió administrativa de serveis a usuaris externs de les instal·lacions esportives i de prestacions bibliotecàries.
  
Persones o col·lectius de què s'obtenen les dades o que resulten obligats a subministrar-los: persones alienes a la comunitat universitària interessades en l'ús de les instal·lacions esportives i en el servei bibliotecari.
  
Procediment d'arreplegada de les dades: formularis.
  
Estructura bàsica del fitxer i descripció de les dades arreplegades: dades de caràcter identificador i econòmics.
  
Cessions de dades previstes: cap.
  
Òrgan responsable del fitxer i davant de qui es pot exercir els drets d'accés, rectificació, cancel·lació i oposició: Gerència de la Universitat.


Còpia Permalink ELI